செரி பர்னெல்

கிளாரி “செரி” பர்னெல் (Claire "Cerrie" Burnell) (பிறப்பு: ஆகஸ்ட் 30,1979) ஐக்கிய இராச்சியத்தைச் சேர்ந்த ஓர் ஆங்கில நடிகையும், பாடகியும், நாடக ஆசிரியரும், குழந்தைகள் எழுத்தாளரும் மற்றும் பிபிசியின் குழந்தைகள் தொலைக்காட்சியான சிபிபீஸின் முன்னாள் தொலைக்காட்சி தொகுப்பாளரும் ஆவார். 2018 ஆம் ஆண்டில், பிபிசியின் டாக்டர்ஸ் என்ற ஆப்பெராவில் பென்னி இசுடீவன்சன் என்ற வேடத்தில் நடித்தார்.

கிளாரி பர்னெல் வலது முழங்கைக்குக் கீழே கை ஏதுமில்லாமல் மாற்றுத்திறனுடன் பிறந்தார். பிரிட்டிஷ் இலவச-ஒளிபரப்பு குழந்தைகள் தொலைக்காட்சி நிறுவனமான சிபிபீஸில் இவர் முதன்முதலில் தோன்றியபோது, ​​உடல் குறைபாடுகள் உள்ள குழந்தைகள் தொலைக்காட்சி தொகுப்பாளர்கள் மற்றும் புகார்தாரர்களின் வெளிப்படையான பாரபட்சம் பற்றிய சர்ச்சையைத் தூண்டியது.

 இளமை வாழ்க்கை 
பர்னலின் தாயார் ஒரு நடன ஆசிரியர், மற்றும் இவரின் தந்தை ஒரு தொலைத்தொடர்பு மேலாளர். இவருக்கு ஜான் என்ற ஒரு தம்பி உள்ளார்."CBeebies Presenters – Cerrie". Cbeebies. 24 February 2009. Archived from the original on 5 March 2009. இவருக்கு முதலில் கிளாரி என்று பெயரிடப்பட்டது. ஆனால் 10 வயதில் தன்னை “செரி” என்று அழைக்க அனைவரையும் கேட்டுக் கொண்டார். பர்னெல் தென்கிழக்கு இலண்டனில் உள்ள ஆர்பிங்டன் புறநகர்ப் பகுதியான பெட்ஸ் வுட் எனுமிடத்தில் வளர்ந்தார்.

கிளாரி பர்னெல் வலது முழங்கைக்குக் கீழே கை ஏதுமில்லாத மாற்றுத்திறன் கொண்டவர். இவரது பெற்றோர் இவரை செயற்கை கையை அணிய ஊக்குவித்தனர். ஆனால் அதை ஆரம்பத்தில் இருந்தே எதிர்த்தார். மேலும் தனக்கு ஒன்பது வயதாக இருந்தபோது அதை அணிவதை முற்றிலுமாக நிறுத்தினார். பர்னெல்லுக்கு எழுத்துமயக்கம் இருந்தது. இதனால் இவர் 10 வயது வரை படிக்க முடியவில்லை. இதனால் கூடுதல் கல்வி மற்றும் லெட்டர்லாந்து முறையில் கற்றுக்கொண்டார்."I couldn't read until I was 10, says CBeebies presenter Cerrie Burnell" , Tom Harper, London Evening Standard, 26 September 2011. Retrieved 5 October 2011.

பர்னலுக்கு 2008 இல் அமெலி என்ற மகள் பிறந்தார். தற்போது இவர்கள் கிழக்கு இலண்டனில் உள்ள ஹாக்னியில் வசிக்கிறார்.

 நடிப்பு வாழ்க்கை 
பர்னெல் மான்செஸ்டர் பெருநகர பல்கலைக்கழகத்தில் நடிப்பில் பட்டம் பெற்றார்."MMU animator's short film to be screened at Cornerhouse", Manchester Metropolitan University, 1 October 2007. இங்கிலாந்தில் நாடகங்களில் நடித்துள்ளார்."Mother Courage and her Children", The Stage, reviewed 2 November 2006 by Thom Dibdin"The First to Go at Royal Lyceum, Edinburgh", The Times, 31 May 2008, by Robert Dawson Scott. பிரேசிலின் அரசியல் நாடக நிறுவனமான சி. டி. ஓ. ஆர். ஓ உடன் இணைந்து நடித்தார். பர்னெல் தேசிய இளைஞர் அரங்கின் உறுப்பினராகவும் இருந்தார். இவர் இங்கிலாந்து தொலைக்காட்சி நாடகங்களான ஹோல்பி சிட்டி, ஈஸ்ட்எண்டர்ஸ், கிரெஞ்ச் ஹில், தி பில் மற்றும் காமெடி லேப் ஆகியவற்றில் தோன்றியுள்ளார். இலண்டன் நகர தேவதை சமூகத்தில் ஒரு இறக்கை தேவதையான வயலட்டைப் பற்றிய நாடகமான விங்கட் - எ ஃபேரிடேலின் ஆசிரியரான இவர், 2007 ஆம் ஆண்டு இலண்டனின் டிரிஸ்டன் பேட்ஸ் நாடக அரங்கத்தில் அரங்கேற்றப்பட்டபோது அதில் நடித்தார்."Cerrie Burnell" , Doollee playwrights database. Retrieved 24 February 2009.Winged, photos of the theatrical performance, May 2007, Neil E. Hobbs, Flickr. Retrieved 24 February 2009. 2008 ஆம் ஆண்டில் எடின்பரோவில் உள்ள அரச கழக லைசியம் நாடக அரங்கத்தில், நாட்சி ஜெர்மனி நடத்திய படுகொலைகளைப் பற்றி நபில் சபான் என்பவர் எழுதிய தி ஃபர்ஸ்ட் டு கோ படத்தில் புருன்ஹில்டே என்ற பாத்திரத்தில் நடித்தார். நடிப்பைத் தவிர, இவர் ஒரு சிறப்புத் தேவைகள் பள்ளியில் கற்பித்தல் உதவியாளராகப் பணியாற்றியுள்ளார்.

 மேற்கோள்கள் 

 வெளி இணைப்புகள் 




பகுப்பு:வாழும் மக்கள்
பகுப்பு:1979 பிறப்புகள்
பகுப்பு:எழுத்தாளர்கள்